Boulevard turar joy majmuasiga tashrif buyuruvchilarni har kuni favvoralar shousi va ko‘ngilochar dastur kutmoqda

Tashkent City’dagi Boulevard turar joy majmuasining markaziy maydonida oilangiz bilan o‘ziga xos bayramona kayfiyatga sho‘ng‘ing. Majmuaga kirish bepul.
Boulevard turar joy majmuasi Tashkent City xalqaro ishbilarmonlik markazi hududida, 110 000 000 kvadrat metr maydonda joylashgan. Majmua maydoni ulkan hudud bo‘lib, u sayr qilish va dam olish uchun mo‘ljallangan.
Boulevard turar joy majmuasining markaziy maydonini haqli ravishda poytaxtning diqqatga sazovor joylaridan biri, deb atash mumkin. Maydonga muhtasham favvora chiroy baxsh etib turadi. Kechki payt favvorada yuzlab chiroqlar yonadi, kunduzi esa tashrif buyuruvchilarni o‘zining mahobati bilan lol qoldiradi.

Favvoradagi suv 10 metrgacha ko‘tariladi, noyob dizayn suv pardasini yaratadi, unda siz yuzlab yorug‘lik effektlarining uyg‘unligini kuzatishingiz mumkin. Favvora jahonga mashhur musiqiy kompozitsiyalar: O sole mio, Notre dame de Parij myuziklidagi Belle, Time to say goodbye, Non rien de rien, Skyfall va boshqalar sadosi ostida “raqs tushadi”.

Boulevard hududiga kirish bepul. Unga Furqat ko‘chasidan, “Xalqlar do‘stligi” metro bekatidan, shuningdek, Tashkent City parkidan kirish mumkin. Furqat ko‘chasi bo‘ylab hamda Invento xalqaro bolalar bog‘chasi tomonidan mashinada tashrif buyuruvchilar uchun avtoturargoh mavjud.
Siz hududda sayr qilib, savdo nuqtalaridan qahva olib ichishingiz yoki yegulik tanovul qilishingiz mumkin. Oilangiz bilan muhtasham Boulevard muhitidan zavq oling.